Kedves kollégák!

Tekintettel arra, hogy a nyilvántartásba vett Covid fertőzések miatt nagyszámú hallgatót elkülönítésbe kényszerültünk küldeni, a Marosvásárhelyi Kar Vezetőtanácsa kérésére az egyetem Vezetőtanácsa a mai rendkívüli ülésen elrendelte az oktatási tevékenységek online térbe való ideiglenes áthelyezését a Marosvásárhelyi Kar marosvásárhelyi oktatási helyszínén **2021. október 25-től november 7-ig.**

Az adminisztrációban dolgozó kollégák továbbra is személyes jelenléttel folytatják a munkát.

A Sepsiszentgyörgyi Tanulmányi központban személyes jelenléttel folytatódnak az oktatási tevékenységek.

A gyűlésen szó esett arról is, hogy a soron következő, szerdai Vezetőtanács, majd pedig a pénteki szenátusi ülés napirendjére kerül a beoltottság szigorúbb szabályainak a bevezetése az egyetemen.

A november 8.-án való visszatérés után a jelenléti oktatás fenntartásának a kulcsa az átoltottsági arány növelése a karon, ugyanis a szabályok szerint egy fertőzött személlyel kapcsolatba lépő be nem oltott személyeket elkülönítésbe kell küldenünk. Annak érdekében, hogy oktatási tevékenységeinket megfelelő minőségben, személyes jelenléttel folytathassuk, kérem felelőségteljesen döntsenek és éljenek az oltás lehetőségével.

Jó egészséget, eredményes munkát kívánok!

dr. Domokos József